آوروپا بیرلیگی شوراسی‌نین باشقانی دونالد توسک، اینگیلتره نین آوروپا بیرلیگیندن چیخیش دانیشیق‌لارینی آپاران بریکسیت ناظیری دیوید دیویس و دیش ایشلری ناظیری بوریس جانسونون ایستعفا وئرمه‌سی باره ده،
سیاسیلر گلیر و گئدرلر آنجاق اینسان‌لار اوچون یاراتدیق‌لاری پروبلم‌لر قالیر." دئدی.
توسک، رسمی توئیتر حسابین‌دان ائتدیغی پایلاشیمدا،
سیاسیلر گلیر و کئدرلر آنجاق اینسان‌لار اوچون یاراتدیق‌لاری پروبلم‌لر قالیر. تک تاسف لندیگیم مقام، بریکسیت فیکری دیویس و جانسون ایله برابر گئتمه‌دی. اما... کیم بیلیر؟" ایفاده‌لرینه یئر وئریب.
دیگر طرف‌دن، آوروپا کومیسیونونون سؤزچوسو مارگاریت شیناس ایسه گونده‌لیک مطبوعات بریفینگینده بیر ژورنالیستین موضوعیا دایر سوا‌لی اوزرینده،
بو بیزیم پروبلمیمیز دئییل. منجه، بو، داها چوخ اینگیلتره نی ماراقلاندیریر. چونکی سؤزقونوسو شخص بیزیم باش موذاکره چی-میزین مخاطبی. بیزی ماراقلان‌دیران ایسه 27 آورپا بیرلیگ عضوونون معین ائتدیگی و بیزیم تام اولا‌راق رعایت ائتدیگیمیز بریکسیت موذاکیره چرچیوه‌سی." جوابینی وئردی.
شیناس عینی زاماندا، آوروپا کومیسیونونون پرزیدنتی یان کلود یونکرین، دیویس ایستعفاسین‌دان بیر نئچه ساعت اوّل اینگیلتره باش ناظیری ترزا می ایله تلفوندا گؤروشدوگونو بیلدیریب.
